CELEX: 62019TN0306
Language: bg
Date: 2019-05-17 00:00:00
Title: Дело T-306/19: Жалба, подадена на 17 май 2019 г. — Graanhandel P. van Schelven/Комисия

19.8.2019   
            
            
               BG
            
            
               Официален вестник на Европейския съюз
            
            
               C 280/42
            
         
      Жалба, подадена на 17 май 2019 г. — Graanhandel P. van Schelven/Комисия
      (Дело T-306/19)
      (2019/C 280/58)
      Език на производството: английски
      
         Страни
      
      
         Жалбоподател: Graanhandel P. van Schelven BV (Nieuwe Tonge, Нидерландия) (представител: C. Almeida, lawyer)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени член 1, параграф 3 от Регламент за изпълнение (ЕС) 2019/446 на Комисията (1),
               
            
                  —
               
               
                  да разпореди на ответника да представи съответните документи, довели до приемането на Регламент (ЕС) 2019/446.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: решението на Комисията за отнемане на признаването на „Control Union Certifications“ (CUC) като сертифициращ орган на ЕС за биологично производство изглеждало произволно, доколкото се основава на неверни факти.
               
            
                  2.
               
               
                  Второ основание: субективното право на жалбоподателя да бъде защитен от произволно отнемане от Комисията на признаването на сертифициращи органи за провеждането на контрол на ЕС върху биологичното производство в трети държави било нарушено. Неговият интерес като конкурент на пазара на биологични продукти не бил защитен.
               
            
                  3.
               
               
                  Трето основание: с отнемането на признаването на CUC като сертифициращ орган на ЕС за биологично производство доставките на биологични продукти на продължилите десетилетие търговски отношения били блокирани и правата на жалбоподателя като вносител били пряко засегнати. Наличието на пряко засягане било резултат от обжалвания регламент, доколкото жалбоподателят, като вносител, бил получател на сертификати за инспекция, издадени от CUC, които му предоставят достъп до пазара на биологични храни и фуражи в ЕС. CUC е сертифициращ орган за биологични продукти на земеделските стопанства в черноморския регион, откъдето са основните доставчици на жалбоподателя на биологични продукти.
               
            
                  4.
               
               
                  Четвърто основание: Комисията е нарушила правото на жалбоподателя да бъде обект единствено на пропорционална намеса в неговите стопански отношения, както и най-основните гаранции за неговата собственост и неговата свобода на търговска инициатива.
               
            
                  5.
               
               
                  Пето основание, свързано с второто искане на жалбоподателя, с което се цели достъп до документи на Комисията: жалбоподателят притежавал общо право на достъп, предоставено съгласно правото на ЕС и основано на изискванията за надлежен процес и право да бъде изслушан като защитен от съответните инструменти в областта на правата на човека.
               
            
         (1)  Регламент за изпълнение (ЕС) 2019/446 на Комисията от 19 март 2019 година за изменение и поправка на Регламент (ЕО) № 1235/2008 за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 77, 2019 г., стр. 67).